text: жетіқыл торғай алабындағы өзен. ұлытау облысы ұлытау ауданы жерімен ағады. ұзындығы 62 км. ұлытаудың батыс беткейінен ағып шығатын бұлақ суының қосылуынан түзіледі. сарыторғай өзеніне құяды. 12 саласы бар, ең ірісі көкалажар. көпшілік жерінің жағасы биік, аңғары кең. көктемгі еріген қар және жер асты суларымен толығады. сәуірде тасиды, жаздың ыстық айларында қарасуларға бөлініп қалады. өзен аңғарларында шабындық және жайылымдық жерлер, қыстаулар бар. суы ауыз суға және мал суаруға пайдаланылады.